ქაინდის მყინვარი
ქაინდის მყინვარი (ყირგ. Кайыңды мөңгүсү) — ხეობის ტიპის მყინვარი ცენტრალურ ტიან-შანში, ყირგიზეთში. სიგრძე 25,8 კმ, ფართობი 107,4 კმ². მყინვარის ბოლო მდებარეობს 3400 მ სიმაღლეზე, ხოლო უმაღლესი ნაწილი 5720 მ-ზე. კვების არე იკავებს ორ ფართო ცირკს. ფირნის ხაზი მდებარეობს ზღვის დონიდან 4440 მ-ზე. ქაინდის მყინვარი დასაბამს აძლევს მდინარე სარი-ჯაზის შენაკადს — ქაინდის. მყინვარი პულსაციური კლასისაა, ახასიათებს უკუსვლა.